Josko Arena

De Josko Arena, bis Juni 2018 d Keine Sorgen Arena, dodavua s Fill Metallbau Stadion u d HomeLife-Arena, is a östareichischs Fuaßboistadion im obaöstareichischn Riad im Innkroas. Seit seina Effnung 2003 is s de neia Hoamstätt vom Bundesligisdn SV Ried und aa im voiständing Bsiz vom Vaoan. Da Namenssponsor is seit Juni 2018 da Fenster- und Türenproduzent Josko, der wos in Kopfing im Innkreis ansässig is.

De Josko Arena is afm Areoi vo da Rieder Messe baut worn und biadd 7680 Zuaschauan an Plotz. Se hod dodamid s Rieder Stadion ois wia a Hoamstadion vom SV Ried oglest, es wo nua iwa uma 1100 Sitzpläz vafiagd. As Rieder Stadion wead owa weida nu fia Leichtathletikwettbeweab u Trainings vom SV Ried gnuzd.

De Zuaschauaräng vo da Josko Arena san voikumma iwadocht u s is a raans Fuaßboistadion. As moant, dass s koa Rennstreckn ums Spuifejd umma gibd u d Zuaschaua direk nem om Spuifejd sizn oda stenga. Doduach wead a bessare Atmosphär garandiad wia in an weidlafting Areoi. As Stadion hod an V.I.P.-Bereich, da wo 2013 af 500 Sizplätz ausbaud worn is und jeza mehra wia zwoa Preiskategorien u Presseoabatsplätz mid Glosfasa-Internetoschluss hod. Af da Westtribina, de wo se hinta oam vo de zwoa Tor findd un a Stehploztribina is, san de Fanklubb vom SV Ried vatredn. Da Ausweatssektor, dea wo an Ploz fia uma 770 Zuaschaua schafft, hod aa Stehplätz.

Im Summa 2013 hod de Arena a Rosnhoazung kriagt, im Summa 2015 is s Fluatliacht af 1200 Lux vastiakd worn.

 Im Netz 


 Keine Sorgen Arena - interaktiv begehbar in Google Street View

 Beleg 

miniatur|left|850px|Panoramafoto vo da Keine Sorgen Arena

Kategorie:Sportstätte in Ried im Innkreis
Kategorie:SV Ried